Fancy Free Fly Fishing Retreat is 260 km vanaf Johannesburg, sowat 2 en 'n half uur se ry, in 'n pragtige vallei tussen Belfast en Waterval Boven.
Die lodge word omring deur die berge en valleie wat so eie aan die Laeveld is.
Hierdie pragtige selfsorg-eenhede bied al die geriewe wat gaste vir 'n onvergeetlike wegbreek benodig.
Daar is 3 houthuisies waarvan 2 oor die damme uitkyk. Elke hut het 'n en suite-badkamer, sitkamers, eetarea en 'n volledige kombuis. Al die huisies het kaggels en DStv-koppelpunte. Gaste moet net hul eie dekodeerder en slimkaart bring.
Verder het elke houthuisie 'n boma waar gaste ond…
Verder het elke houthuisie 'n boma waar gaste onder die sterrehemel kan braai.
Al die huisies is na forelvlieë vernoem. Matuka bied slaapplek aan 6 tot 10 gaste, en Invicta en Marabou het albei slaapplek vir 4.
Kunsvlieghengelaars kan uitsien na reënboogforel, bruinforel en baars. Daar is 10 pragtige damme om van te kies - 3 baarsdamme en 7 foreldamme. Slegs vang-en-vrylaat word toegelaat. Kunsvlieglesse is op versoek beskikbaar en visstokke kan gehuur word.
Ander doendinge sluit bergfietsry, voëlkyk en 'n speelparkie met 'n klimraam vir die jongspan in. Daar is ook 'n dek en 'n swembad waar gaste waar gaste kan sonbaai, en 'n privaat piekniekplek langs 'n waterval.
'n Skoonmaakdiens is teen 'n ekstra koste per dag beskikbaar.
Gaste wat na Fancy Free Fly Fishing Retreat gekyk het, het ook belangstelling getoon in die volgende lekke plekke:
Dullstroomweg, N4, Machadodorp, 1170, Mpumalanga